CELEX: 32004D0827
Language: da
Date: 2004-11-29 00:00:00
Title: 2004/827/EF: Kommissionens beslutning af 29. november 2004 om bemyndigelse til midlertidigt at undtage indførsel af jord fra Australien fra visse bestemmelser i Rådets direktiv 2000/29/EF (meddelt under nummer K(2004) 4449)

3.12.2004   
            
            
               DA
            
            
               Den Europæiske Unions Tidende
            
            
               L 358/33
            
         
      KOMMISSIONENS BESLUTNING
   
   af 29. november 2004
   om bemyndigelse til midlertidigt at undtage indførsel af jord fra Australien fra visse bestemmelser i Rådets direktiv 2000/29/EF
   (meddelt under nummer K(2004) 4449)
   (2004/827/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (1), særlig artikel 15, stk. 1,
   under henvisning til anmodning fra Australien, og
   ud fra følgende betragtninger:
   
               (1)
            
            
               I henhold til direktiv 2000/29/EF må jord med oprindelse i visse tredjelande principielt ikke indføres i EF.
            
         
               (2)
            
            
               Australien har anmodet om tilladelse til indførsel i Fællesskabet af en lille mængde jord fra Australien, der som led i en ceremoni skal anbringes på en australsk statsborgers grav i Belgien.
            
         
               (3)
            
            
               Jorden vil blive underkastet en passende behandling, før den forlader Australien, og være ledsaget af et officielt certifikat udstedt af de australske myndigheder som bevis herfor.
            
         
               (4)
            
            
               Kommissionen mener, at der ikke er risiko for spredning af skadegørere på planter eller planteprodukter, hvis jorden behandles som foreslået af Australien.
            
         
               (5)
            
            
               Medlemsstaterne bør derfor i en begrænset periode bemyndiges til at indrømme undtagelser med henblik på at tillade indførsel af små mængder jord på særlige behandlingsbetingelser.
            
         
               (6)
            
            
               De i denne beslutning fastsatte foranstaltninger er i overensstemmelse med udtalelse fra Den Stående Komité for Plantesundhed —
            
         VEDTAGET FØLGENDE BESLUTNING:
   Artikel 1
   Medlemsstaterne bemyndiges hermed til at indrømme undtagelser fra artikel 4, stk. 1, i direktiv 2000/29/EF, for så vidt angår forbuddet i direktivets bilag III, del A, nr. 14, for jord fra Australien.
   For at være omfattet af undtagelsen skal jorden opfylde de specifikke betingelser i bilaget, indføres i Fællesskabet mellem den 20. november 2004 og den 31. januar 2005 og være bestemt til ceremoniel brug.
   Bemyndigelsen tilsidesætter ikke eventuelle yderligere bemyndigelses- eller procedurekrav i henhold til andre bestemmelser.
   Artikel 2
   Medlemsstater, som indrømmer undtagelser i henhold til denne beslutning, forelægger Kommissionen en rapport herom inden den 1. marts 2005.
   Artikel 3
   Denne beslutning er rettet til medlemsstaterne.
   
      Udfærdiget i Bruxelles, den 29. november 2004.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EFT L 169 af 10.7.2000, s. 1. Senest ændret ved Kommissionens direktiv 2004/102/EF (EUT L 309 af 6.10.2004, s. 9).
   
      BILAG
      Særlige betingelser vedrørende jord fra Australien, som er omfattet af undtagelsen i artikel 1 i denne beslutning
      
                  1)
               
               
                  Jorden skal:
                  
                              a)
                           
                           
                              opvarmes i varm luft ved mindst 121 °C i mindst 2 timer, efter kernetemperaturen er nået, eller
                           
                        
                              b)
                           
                           
                              gammabestråles ved 50 kGray (5 Mrad).
                           
                        
            
                  2)
               
               
                  Jorden skal være ledsaget af et plantesundhedscertifikat udstedt i Australien i overensstemmelse med bilag VII til direktiv 2000/29/EF. Certifikatet skal i rubrikken »Supplerende erklæring« være forsynet med angivelsen »Denne sending opfylder betingelserne i Kommissionens beslutning 2004/…/EF«.
               
            
                  3)
               
               
                  Før indførsel i Fællesskabet skal importøren oplyse de officielle ansvarlige organer i medlemsstaten om:
                  
                              a)
                           
                           
                              jordmængde
                           
                        
                              b)
                           
                           
                              jordens oprindelse
                           
                        
                              c)
                           
                           
                              den påtænkte indførselsdato
                           
                        
                              d)
                           
                           
                              jordens bestemmelsessted.
                           
                        
            
                  4)
               
               
                  Jorden skal udelukkende have det bestemmelsessted, som de officielle ansvarlige myndigheder har fået oplyst i henhold til punkt 3, litra d).
                  Hvis bestemmelsesstedet er i en anden medlemsstat end den medlemsstat, hvor jorden føres ind i Fællesskabet, skal de officielle ansvarlige organer i den medlemsstat, hvor jorden føres ind, ved modtagelsen af den ovennævnte forhåndsmeddelelse fra importøren underrette de officielle ansvarlige organer i den medlemsstat, hvor bestemmelsesstedet er, om jordens bestemmelsessted.